ORDE do 5 de xuño de 2020 pola que se modifica a autorización do centro privado plurilingüe San Miguel 2 de Vigo.
Consellería de Educación, Universidade e Formación Profesional — III. Outras disposicións — 22/06/2020

A titularidade do centro privado (CPR) plurilingüe San Miguel 2 de Vigo solicita a modificación da autorización para a supresión do ciclo formativo de grao superior (CS) de administración e finanzas e de dúas unidades de bacharelato da modalidade de ciencias, e a autorización para impartir o ciclo formativo de formación profesional básica (FPB) de informática de oficina.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización e supresión de ensinanzas
Autorizar o ciclo formativo de FPB de informática de oficina e suprimir o CS de administración e finanzas e dúas unidades de bacharelato da modalidade de ciencias, no centro docente cuxos datos se sinalan a seguir:
Denominación xenérica: centro privado (CPR) plurilingüe.
Denominación específica: San Miguel 2.
Código: 36011211.
Enderezo: r/ Tomás A. Alonso, 13.
Localidade: Vigo.
Concello: Vigo.
Provincia: Pontevedra.
Titular: Colegio San Miguel, S.L.
Composición resultante:
Educación infantil: 3 unidades.
Educación primaria: 6 unidades.
Educación secundaria obrigatoria: 4 unidades.
Bacharelato: 4 unidades das modalidades de humanidades e ciencias sociais, e de artes.
Educación especial: 1 unidade.
Formación profesional:
• FPB informática e comunicacións (2 unidades para 20 alumnos/as unidade).
• FPB informática de oficina (2 unidades para 20 alumnos/as unidade).
Quenda tarde-noite:
• Educación para persoas adultas na modalidade presencial: 6 unidades de bacharelato das modalidades de ciencias, humanidades e ciencias sociais, e de artes.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá a docencia na unidade que se autoriza, así como o equipamento adecuado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de xuño de 2020